Stangveiðifélagið Lax-Á býður viðskiptavinum sínum gott úrval af stangveiðiám við allra færi . Í flokknum “ Laxveiði - veiðihús með þjónustu ” er um að ræða veiðiár þar sem veiðihús eru í fullum rekstri , dekstrað er við veiðimenn og öll aðstaða er í sérflokki . Undir liðnum “ Laxveiði með / án veiðihúss ” er að finna veiðisvæði þar sem fjölskyldur eða vinahópar geta séð um sig sjálf í þægilega útbúnum veiðihúsum . Veiðin í þessum ám er í mörgum tilvikum ekki síðri en í stóru ánum því þar er veitt á fáar dagsstangir . Heitir pottar og eða gufubaðsaðstaða fylgja mörgum veiðihúsanna . Í flokknum “ Silungsveiði ” má finna ágætis úrval hvort sem um er að ræða staðbundinn eða sjógenginn silung .